અમદાવાદ: ઘરઆંગણે સોના-ચાંદીના ભાવમાં છેલ્લા બે-ત્રણ દિવસથી ઘટાડાની ચાલ જોવા મળે છે. આંતરરાષ્ટ્રીય બજારમાં સોનામાં સુસ્તી નોંધાઇ છે. સોનું ૧૨૮૦ ડોલર પ્રતિઔંસની સપાટીએ જોવા મળી રહ્યું છે. એ જ પ્રમાણે ચાંદીમાં પણ ઘટાડો નોંધાઇ ૧૭ ડોલર પ્રતિ ઔંસની સપાટીએ પહોંચી ગઇ છે. આંતરરાષ્ટ્રીય બજારમાં જોવા મળી રહેલી ઘટાડાની ચાલ તો બીજી બાજુ રૂપિયામાં જોવા મળી રહેલી મજબૂતાઇના પગલે સોના-ચાંદીના ભાવમાં ગાબડાં પડ્યાં છે. ત્રણ દિવસમાં સોનાના ભાવમાં રૂ. ૪૦૦નો પ્રતિ ૧૦ ગ્રામે ઘટાડો નોંધાઇ ચૂક્યો છે.